
Vpis v Gledališki abonma 2026/2027

Pred nami je nova abonmajska sezona. Tudi v letošnji sezoni smo se potrudili, da zadostimo vašim željam in vam ponudimo širok izbor predstav. 

Tokrat smo vam pripravili ogled šestih predstav:

	
	
	
	

	Romantične duše
Ivan Cankar
	oktober 2026
	MGL
	drama

	Morje
Edvard Bond
	november 2026
	MGL
	komedija

	Netopir 
Johann Strauss
	10. 12. 2026
	SNG Opera in balet
	opereta

	Homo empathicus
Rebekka Kricheldorf
	januar 2027
	MGL
	satira

	SVN – Slavinje na Dolenjskem
Milan Ramšak Marković
	15. februar 2027
	SNG Drama
	drama


*Razpored vseh predstav še ni točno določen, o njem boste obveščeni sproti. V želji, da vam omogočimo ogled le najboljših predstav, si pridržujemo pravico do spremembe programa. Kratka predstavitev predstav je na naslednji strani.



[bookmark: _GoBack]Cena abonmaja je ista, kot je bila doslej, 120 evrov. Možno je plačilo do treh obrokov. Vpis poteka do konca septembra oz. do zapolnitve mest. Prijavite se lahko preko telefona 01/83 50 382, osebno v knjižnici ali na e-naslov nezka.klavzar@miklovahisa.si. 


Na vsako predstavo bo organiziran avtobusni prevoz iz Ribnice. 


Vabimo k vpisu! 



Karmen Tomšič, direktorica


Kratka predstavitev letošnje gledališke ponudbe:

	Romantične duše
	 
	Odvetnik in državni poslanec Mlakar je politični veljak, ki brezobzirno tepta svoje nasprotnike ter dela predvsem za lastno korist in zabavo. Proti njemu se oblikuje nasprotna politična struja pod vodstvom Delaka. Mlakar živi sebično in razuzdano življenje, z ljubico Olgo ga povezuje le telesnost. Ko pa spozna Pavlo, čisto in krhko dekle, se nesmrtno zaljubi v njeno dušo in se povsem spremeni. Ivan Cankar (1876–1918) je Romantične duše, svoj dramski prvenec, napisal leta 1897. Stroka igri sprva ni bila naklonjena, zato je bila krstna uprizoritev šele leta 1922, po avtorjevi smrti. 

	Morje
	
	Dogajanje te smešne in hkrati srhljive igre je postavljeno v mestece na vzhodni obali Anglije leta 1907. V strašnem viharju se prijateljema Willyju in Colinu na morju prevrne barka in Willy obupano kliče na pomoč. Na obali je sicer slišati vpitje, vendar jima nihče ne pomaga. Colin, mladi domačin, utone, njegovemu prijatelju pa se uspe rešiti. Nesrečni dogodek vznemiri meščane, a se kmalu razkrije, da v tej zatohli in vase zaprti skupnosti vsak gleda le nase. Vsi živijo v nenehni bojazni pred neznanim in se otepajo vsakršne spremembe. Edward Bond je igro Morje označil za »komedijo, ki pretresa vprašanje, ali je mogoče spremeniti svet«. 

	Netopir
	
	Zgodba intrig, maskiranja, nenadnih zapletov in razpletov v razkošnih kostumih, poimenovana Netopir, je operetni biser, znamenita mojstrovina “kralja valčkov” Johanna Straussa ml., ki je do danes po vsem svetu dosegla že na tisoče uprizoritev in verjetno ni opernega odra, na katerem ta opereta ne bi v vsej svoji razkošnosti prikazala radoživosti takratnega dunajskega meščanstva.

	Homo empathicus
	
	je komedijsko zasnovana igra o sodobnosti. Prikazuje zasnovo utopične družbe, ki se v celoti osredotoča na sposobnost empatije. V tej družbi je vsako človeško bitje enakopravno in cenjeno v svoji edinstvenosti. Človeka motivirata in ženeta sočutje ter želja po ustvarjanju kolektivnega občutka blaginje in harmonije. Parodija na družbo v konfliktu sprva ni opazna, a igra politično korektnost pripelje do smešne skrajnosti.  Vse poteka gladko in v načrtovani smeri, dokler v strukturo ne vdreta dva »divjaka«, imenovana Adam in Eva, ki se predstavita kot prava »človeka 21. stoletja« …

	SVN – Slavinje na Dolenjskem
	
	Matija se z začasnega dela v Nemčiji vrne v rojstno vas Slavinje na Dolenjskem. Želi se posvetiti sinu, ki ga je predolgo prepuščal skrbi matere. Za bolnega očeta nima zares časa, veseli pa se ponovnega srečanja z nekdanjo ljubico Sandro. Ta vodi srednje veliko podjetje za proizvodnjo pekovskih izdelkov, ki zaposluje okoli deset ljudi. Zanj potrebuje nove delavce, vendar nihče od domačinov noče delati za minimalno plačo. Večina moških iz tega kraja je na začasnem delu v Nemčiji. Ko se Sandra odloči zaposliti nekaj delavcev iz Šrilanke, to zruši mir v skupnosti, vaščanov se polastijo strahovi, izpod tanke plasti navideznega sožitja izbruhnejo frustracije, konflikti in strasti.


Pri predstavitvi predstav smo uporabili gradivo s spletnih strani posameznih gledališč oz. operne hiše. 

